कृति ने वैशाली में अपनी पढ़ाई ५ वीं कक्षा तक की। उसके बाद की पढ़ाई उन्हांेने सरस्वती मंदिर भोपाल में की। उसके बाद कीर्ति ने मध्य प्रदेश के एक स्कूल में कम्प्यूटर विज्ञान की पढ़ाई की तथा एक आई.टी। कम्पनी में उनका चयन हो गया लेकिन ज्वाइनिंग काफी बाद में होनी थी। इसी बीच कृति को अपने एक मित्र के द्वारा इसरो में भर्ती की सूचना प्राप्त हुई। कृति ने आवेदन किया और उनका चयन हो गया। कृति ने ज्वाइन कर लिया तथा देखा कि वहाँ पर उनकी उम्र की एक ही महिला थी लेकिन कृति अपना अनुभव बताती हैं कि ‘‘बाद में मैंने महसूस किया कि वरिष्ठ महिलाएँ बहुत अच्छी थीं तथा दोस्त बनाने के लिए उम्र कोई गणक नहीं था। सभी लोग बहुत अच्छे थे।’’ इसरो में काम करना कोई पार्क में घूमने की तरह नहीं है। यहाँ पर उपग्रहों और मिशनों का मॉनीटरन रात दिन शिफ्टों में किया जाता है। कृति कहती हैं, ‘‘राकेट प्रमोचन को मेरा परिवार टेलीविजन पर लाइव देखता है।’’ वर्तमान में भारतीय नेविगेशन तंत्र के ७ उपग्रहों का मॉनीटरन कृति और उनके सहयोगियों के द्वारा किया जा रहा है।